open-index/open-wikipedia-markdown huggingface dataset:
FK Transinvest (moterys)

**Transinvest** (arba ***Vilniaus rajono „Transinvest“ futbolo klubas***) – Lietuvos futbolo klubas iš Galinės (Vilniaus rajonas). Šis straipsnis apie klubo struktūrai priklausančią moterų ekipą, rungtyniaujančią Lietuvos moterų futbolo A lygoje. 

## Istorija

2022 m. įkurtas **„Transinvest“ futbolo klubas**. 2023 m. gruodžio mėn. tapo žinoma apie ketinimus licencijuotis moterų A lygai.

2024 m. susibūrė merginų futbolo ekipa prie „Transinsvest“ klubo. 2024 m. vasario 19 d. suteikta moterų A lygos licencija

2024 m. kovo 16 d. debiutavo moterų A lygos rungtynėse prieš FC Gintra. Šiaulietės palaužė debiutantes rezultatu 2-0.

2024 m. gegužės 12 d. Širvintų stadione rezultatu 2-0 nugalėjo FC Gintra. Mia Leneice Darden pelnė įvartį 56 min., o 87 min. Greta Valikonienė (Guižauskaitė) įtvirtino pervarą. Tai buvo pirmasis šiauliečių pralaimėjimas 2024 m. sezone.

## Pasiekimai
;  **[[Lietuvos moterų futbolo A lyga|moterų A lyga]]:**
*  **Antroji vieta (1):** 2025 m.
*  **Trečioji vieta (1):** 2024 m.

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai
* Namuose žaidžia tradicine apranga.

Aprangų gamintojai – Adidas.

## Stadionai
2024 m. sezone namų rungtynes žaidė Širvintų miesto stadione, Širvintų mieste.

## Komandos personalas
* Domas Paulauskas – vyr. treneris;
* ? – trenerė
* ? – kineziterapeutas

## Trenerių kaita
*  Artūr Sikorskij (2024–2025 m.)
*  Karolis Jasaitis 2026 m.
*  Domas Paulauskas 2026–

## Žaidėjų sudėtis

''Atnaujinta:  

|-----
! colspan="9" bgcolor="#B0D3FB" align="left" |
|----- bgcolor="#DFEDFD"
 

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

## Garsesnės žaidėjos
*  Aušrinė Bikutė, vartininkė 2024–2025
*  Greta Valikonienė (Guižauskaitė)
*  Marija Galkina, saugė (2024–2025 m.)
*  Lolita Žižytė (2025 m.)
*  Mia Leneice Darden
*  Jamie Irwin, gynėja (2025 m.)
*  Hayanne Sabryna Pereira De Sousa
*  Irina Topal
*  Valeriia Postol
*  Chrystyna Pereviznyk, saugė (2024–2025 m.)
*  Yorcelly Humphreys, gynėja (nuo 2024 m. vasaros)
*  Holly Taylor O‘Neill, puolėja (2025 m.);
*  Margarita Panova, nuo 2025 m.

## Taip pat skaitykite
* FK Transinvest – apie pagrindinę vyrų komandą;
* Transinvest B – apie klubo vyrų B komandą;

## Išnašos

## Nuorodos
* FK Transinvest (FB)
* Facebook paskyra: "Moterys už futbolą"
Žiburinis

**Žiburinis** – lietuvių tautosakos personažas. Esąs šiurpios išvaizdos (griaučiai su liepsnele viduje), iš išgąsčio žmogus galįs mirti vien žiburinį išvydęs. Tautosakoje, be kita ko, aptinkami tokie šios būtybės apibūdinimai: „žmogysta visa – kriauklai, ir žvakelė dega, kaip širdis kad yra“, „stabai su žvakutėmis“.

Su žiburiniais pasielgus nemandagiai, šie galintys keršyti, padegti būstą, užmušti kirsdami ranka ar kitaip. Į žiburinį iššovus, šis ateinąs naktį moters pavidalu ir, priėjęs prie taip įžūliai pasielgusio žmogaus, dėliojąs abi rankas nuo galvos iki kojų, kol galiausiai ryte žmogus mirštąs. Anot G. Beresnevičiaus, toks dėliojimas žinomas gydymo ir maginėse praktikose.

## Išnašos
Šiaulių Makabi stadionas

**Šiaulių Makabi stadionas** – buvęs stadionas Šiaulių mieste, da­bar­ti­nė­s „Baltik vairas“ įmonės te­ri­to­ri­jo­s rytinėje dalyje.

## Istorija

XX a. tarpukariu Šiauliuose geriausia aikšte naudojosi „Makabi“ klubas. Aikštė buvo įrengta už kelių turtingiausių pirklių pinigus Choronžickio odų fabriko žemės sklype. Šia aikšte, mokėdami 25 litus už rungtynes, naudojosi visi Šiaulių sporto klubai ir komandos.

„Visos kitos organizacijos, o jų yra dar per penkias, treniruotėms ir rungtynėms naudojasi arklių rinkos aikšte, kurioje tris dienas per savaitę esti turgai, ir lyg vištos kapstosi po mėšlyną bei dulkes (o už kelių metrų nuo šios aikštės gyvulių skerdykla tūno). Užtat nenuostabu, kad vienam futbolininkui šioje aikštėje besitreniruojant susižeidus, gydytojo buvo rasta arklių ligos bacilų ir ligonis vos buvo išgelbėtas nuo mirties“, – 1926 m. skelbė „Sportas“.

Šiaulių „Makabi“ stadione 1930 m. vyko rungtynės Hakoah Wien – Šiauliai XI, o 1937 m. Kispest Budapest – Sakalas Šiauliai (1933).

## Stadionas

Aikštė buvo geresnė nei Žalgirio gatvės stadionas, ta­čiau bu­vo ne­pa­to­gi tuo, kad buvo to­li nuo cent­ro. Aikštėje ne­bu­vo nei tri­bū­nų žiū­ro­vams, nei per­si­ren­gi­mo ka­bi­nų spor­ti­nin­kams. Be to, vienas stadiono galas buvo aukštesnis už kitą, kas apsunkindavo žaidimą.

## Šaltiniai
FK Lokomotyvas (Šiauliai)

**Šiaulių „Lokomotyvas“** – buvęs Lietuvos futbolo klubas iš Šiaulių.

## Istorija

Įkurtas po II pasaulinio karo kaip geležinkeliečių sporto klubas (GSK). Jis priklausė „Žalgirio“ draugijai, vėliau vadinosi „Lokomotyvu“. Iširo XX a. 9-ajame dešimtmetyje.

## Sezonai

|}

## Šaltiniai
Daniel Misiūnas

**Daniel Misiūnas** (g. 2004 m. spalio 25 d.) – Lietuvos futbolininkas, saugas. Šiuo metu (2024 m.) priklauso Dainavos klubui.

## Biografija
### BFA
Nuo 2017 m. atstovavo BFA jaunių ekipoms. Žaidė jaunių čempionatuose 9U-14, U-15, U-17 komandose).

2020 m. birželio 21 d. debiutavo Antros lygos rungtynėse atstovaudamas BFA B ekipai.

2020 m. rugpjūčio 3 d. pelnė įvartį Antros lygos rungtynėse prieš Sūduva B. Namuose žaidę BFA B nusileido varžovams rezultatu 1-4.

2020 m. rugpjūčio 9 d. debiutavo pagrindinėje komandoje Pirmos lygos rungtynėse prieš Riteriai B.

### FK Riteriai
Nuo 2022 m. sezono atstovavo „Riterių“ futbolo klubui. 2022 m. kovo 21 d. debiutavo Pirmos lygos rungtynėse prieš Banga B.

2022 m. rugpjūčio 12 d. debiutavo Pirmos lygos rungtynėse prieš Žalgiris B. PO Misiūno įvarčio (19 min.) Riteriai B pirmavo (1:0), tačiau neišsaugojo persvaros ir pralaimėjo rezultatu 1-2.

2023 m. kovo 12 d. debiutavo A lygoje atstovaudamas „Riterių“ klubui rungtynėse prieš „Panevėžį“. Panevėžiečiai sutriuškino varžovus rezultatu 4-0. Misiūnas pasirodė aikštėje 63 minutę po keitimo ir žaidė iki finalinio švilpuko.

2023 m. A lygoje sužaidė trejas rungtynes. Daugiau žaidybinio laiko gaudavo klubo jaunimo ekipoje. Riteriai B tuomet rungtyniavo Pirmoje lygoje.

### BFA
2023 m. vasarą grįžo į BFA. 2023 m. liepos 31 d. debiutavo Pirmos lygos rungtynėse prieš Panevėžys B. 2023 m. spalio 22 d. pelnė įvartį rungtynėse prieš Riteriai B.

### DFK Dainava
2024 m. vasario 21 d. tapo žinoma, kad futbolininkas atstovaus Alytaus „Dainavai“.

2024 m. balandžio 14 d. debiutavo A lygos rungtynėse prieš FK Kauno Žalgiris. Kauniečiai minimalia persvara 1-0 nugalėjo varžovus. Futbolininkas pradėjo rungtynes ant atsarginių suolelio, o aikštelėje pasirodė po keitimo 79 min. vietoje Renato Banevičiaus.

2024 m. gegužės 26 d. pelnė įvartį A lygos rungtynėse prieš Gargždų „Bangą“. Namuose žaidę gargždiškiai patyrė triuškinantį pralaimėjimą rezultatu 0-3. Alytiškiams įvarčius pelnė Renatas Banevičius (iš 11 m. baudinio), Chibuike Nwosu, o pačioje rungtynių pabaigoje (90+5 min.) pasižymėjo ir Daniel Misiūnas.

2024 m. liepos mėn. pranešta, kad futbolininkas paliko „Dainavos“ klubą ir sugrįžo į BFA.

## Statistika
; A lygos statistika

Spalvų reikšmės:
:  Ekipa žaidė A lygoje;
:  Ekipa žaidė Pirmoje lygoje;
:  Ekipa žaidė Antroje lygoje;

## Išnašos

## Nuorodos
* alyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive
Žalgiris Vilnius (1945)

**Vilniaus „Žalgiris“** – buvęs Lietuvos futbolo klubas iš Vilniaus.

## Istorija

Komanda suburta po II pasaulinio karo – jau 1945 m. pavasarį sostinėje minima „Žalgirio“ komanda, viena iš 4 futbolo komandų Vilniuje. Joje žaidė Riauba, Kasakaitis, J. Litvinas, Dijokaitis, Dobrovolskis, Velička, V. Bubinas, Latoža, S. Stančikas ir kiti. Komanda dukart žaidė aukščiausiojoje lygoje, tačiau aukštų vietų neužėmė.

1947 m. komandos vadovas buvo Nikolajus Rakovskis. Toje komandoje žaidė daugiausia lietuviai – Povilas Ročinskas, Andrius Juknėnas, Albertas Kairys, Juozas Bubinas, Edvardas Točilauskas, Lionginas Nevinskas, Vytautas Bubinas, Bronius Bratkauskas ir kiti, tačiau po pralaimėjimo Panevėžio „Žalgiriui“ 0-5 pusė komandos buvo pakeista kitataučiais. Po pralaimėjimo 0-14 Šiaulių „Spartakui“ joje išsilaikė tik A. Kairys ir N. Rakovskis, kuris žaidė ne tik puolėju ir gynėju, bet ir vartininku. Netrukus įvairaus plauko futbolininkų vadovas nesugebėdavo surinkti. Komanda I rate neišvyko į ketverias rungtynes ir pasitraukė iš pirmenybių. 1948 m. komanda jau buvo iširusi, bet 1953 m. vėl minima, kai žaidė „Tiesos“ taurėje.

## Šaltiniai
FC Hradec Králové (moterys)

**„Hradec Králové“** – Čekijos futbolo klubas iš Hradec Kralovės. Rungtyniavo aukščiausioje šalies moterų futbolo lygoje ().

## Istorija
Klubo ištakos siekia 1905 m. Vėlesniais metais suburta moterų ekipa, rungtyniavusi aukščiausioje šalies lygoje.

## Pasiekimai
; Čekijos čempionatas
* **Trečioji vieta**: 2012–2013 m.

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga.

## Taip pat skaitykite
* FC Hradec Králové – apie klubo vyrų pagrindinę komandą.

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* Globalsportsarchive
SK DFO Pardubice

**Padubicės SK DFO „Pardubice“** – buvęs Čekijos futbolo klubas iš Pardubicės. Rungtyniavo aukščiausioje šalies moterų futbolo lygoje ().

## Istorija
Klubas įkurtas 1992 m., kitados vadinosi **DFO Zdelov**. Rungtyniavo aukščiausioje šalies lygoje. 

2017–2018 m. rungtyniavo moterų Antroje lygoje. 2018 m. prisijungė prie FK Pardubice.

; pavadinimų kaita
* 1992 — DFO Zdelov
* 1999 — DFO Ředice
* 2007 — SK DFO Pardubice
* 2018 — prijungtas prie FK Pardubice

## Pasiekimai
; Čekijos čempionatas
* Trečioji vieta: 

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga.

## Taip pat skaitykite
* FK Pardubice (moterys)

## Išnašos

## Nuorodos
* [ Oficiali klubo svetainė]
* [ facebook paskyra]
* [ SOCCERWAY]
* [ Globalsportsarchive]
Giedrimas Jeglinskas

**Giedrimas Jeglinskas** (g. 1979 m. balandžio 22 d. Kaune) – Lietuvos politikas, Seimo narys.

## Biografija
1997 m. baigė Kauno technologijos universiteto (KTU) gimnaziją, įstojo į KTU, kur dvejus metus studijavo verslo vadybą ir administravimą.

1999 m. įstojo į JAV sausumos pajėgų Vest Pointo akademiją. 2003 m. įgijo politikos mokslų bakalauro laipsnį ir tapo pirmuoju lietuviu, baigusiu šią akademiją.

2005 m. baigė Džordžtauno universiteto Edmundo Volšo užsienio tarnybos studijų mokyklą Vašingtone, kur įgijo nacionalinio saugumo magistro laipsnį.

2003–2008 m. tarnavo Lietuvos kariuomenėje – Geležinio Vilko brigados Didžiojo kunigaikščio Algirdo mechanizuotame pėstininkų batalione ir karinėje žvalgyboje Antrajame operatyvinių tarnybų departamente (AOTD).

2008–2010 m. Kolumbijos universiteto verslo mokykloje Niujorke studijavo verslo administravimą ir įgijo magistro laipsnį.

2009 m.  stažavosi Niujorko akcijų biržoje.

2010–2017 m. dirbo tarptautiniame banke „Citigroup“ (Niujorke, Tokijuje, Singapūre, Sidnėjuje ir Varšuvoje).

2019 m. tapo NATO generalinio sekretoriaus Jenso Stoltenbergo padėjėju.

Nuo 2022 m. – JAV geopolitikos analitinio centro „Atlantic Council“ ekspertas.

## Politinė karjera

2017 m. vasarį G. Jeglinskas buvo paskirtas krašto apsaugos viceministru, atsakingu už gynybos įsigijimus, infrastruktūros plėtrą, logistiką ir gynybos pramonės ekosistemos vystymą šalyje. 2019 m. spalį paliko pareigas ministerijoje ir tapo NATO generalinio sekretoriaus pavaduotoju organizaciniam valdymui. G. Jeglinskas – pirmasis Lietuvos atstovas NATO vadovybėje nuo šalies įstojimo į aljansą.

2023 m. lapkritį Demokratų sąjunga „Vardan Lietuvos“ iškėlė Giedrimo Jeglinsko kandidatūrą 2024 metų prezidento rinkimuose. Rinkimuose Giedrimas Jeglinskas liko paskutinis iš aštuonių kandidatų, surinkęs 1,35 proc. balsų.

2024 m. Lietuvos Respublikos Seimo rinkimuose kandidatavo su DSVL ir buvo išrinktas pagal sąrašą.

## Šaltiniai
Kalnų tundra

**Kalnų tundra** – analogiška tundrai gamtinė zona, būdinga vertikaliojo zoniškumo sritims. Kalnų tundra užima juostą kalnuose tarp medžių ribos ir sniego ribos. Nuo poliarinių ir subpoliarinių kraštų tundros kalnų tundra skiriasi tuo, kad joje daug mažiau užsilaiko vandens, todėl paviršius mažai supelkėjęs.

Kalnų tundrai būdingas vėsus klimatas. Dėl adiabatinių procesų kylant į viršų oro temperatūra žemėja. Paprastai kalnų tundroje vasarą temperatūra svyruoja apie +10 °C, o žiemos šaltos ir sniegingos. Tačiau dėl būdingo vėjo, šlaitų padėties vietomis sniego danga gali ir nesusidaryti. Kalnuose dėl didesnės saulės radiacijos daug didesnis garuojamumas ir transpiracija, todėl nesikaupia drėgmė.

Kalnų tundra susidaro visuose kalnuose, kurie yra pakankamai aukšti arba pakankamai arti poliarinių sričių. Dažniausiai ši zona sutinkama vidurinių platumų ir subpoliarinės juostos kalnuose, kur medžių riba baigiasi nedideliame aukštyje – Šiaurės Amerikos Kordiljerose, Alpėse, Skandinavijos kalnuose, Pirėnuose, Naujosios Zelandijos Alpėse, Uralo kalnuose, Sibiro kalnuose. Taip pat randama aukštuose kalnuose – Kaukaze, Himalajuose, Anduose, sudaro didelius plotus aukštuose plokščiakalniuose – Tibeto plokščiakalnyje, Altiplane. Kalnų tundra dažnai eina pakaitomis su subalpinėmis bei alpinėmis pievomis.

Kalnų tundrai būdingos daugiametės žolės, viksvuoliniai, įvairiažoliai augalai. Šiems augalams būdinga didelė šaknų ir rizomų biomasė, padedanti sulaikyti drėgmę ir išlaikyti maisto medžiagas per žiemą. Vienmečiai augalai kalnų tundroje paprastai išauga gležni, maži, silpnomis šaknimis. Taip pat būdingi krūmokšniai, kupsinės žolės, pagalvių formos augalai, samanos ir kerpės. Dėl to, kad kalnų tundros plotai izoliuoti, be to, augalija turi prisitaikyti prie būdingo mikroklimato, šioje juostoje gausu endeminių rūšių. Kalnų tundros gyvūnija labai skirtinga priklausomai nuo vietos, tačiau dažni įvairūs kalnuose prisitaikę gyventi atrajotojai (snieginė ožka, jakas, snieginis avinas, gemzė, himalajinis taras), smulkieji žinduoliai (kiškėnai, šinšilos, švilpikai), plėšrūnai (lokiai, snieginiai leopardai, pumos, vilkai).

## Šaltiniai
Humbolto skunsas

**Humbolto skunsas** (*Conepatus humboldtii*) – skunsinių (*Mephitidae*) šeimos plėšrusis žinduolis. Paplitęs Pietų Amerikos pietuose esančioje Patagonijoje (nuo 38–42° p. pl. iki Magelano sąsiaurio).

Tai 50–60 cm ilgio (įskaitant 15–18 cm ilgio uodegą) gyvūnas. Sveria 1100–4500 g, patinai stambesni už pateles. Kūnas juodas, per jį driekiasi 1–2 balti dryžiai. Snukis plikas, platus, smailiu galu, neturi plonų baltų juostelių per vidurį, todėl lengvai atskiriamas nuo kitų skunsų.

Gyvena pavieniui, aktyvus naktį. Dienomis ilsisi urvuose, landose. Maitinasi vešlioje žolėje – minta daugiausia vabzdžiais, taip pat smulkiais žinduoliais, paukščiais, varliagyviais, kiaušiniais, graužia krūmus, vaisius.

Natūralių priešų praktiškai neturi, užpulti ginasi paleisdami dvokų skystį. Žmonių kartais medžiojami dėl kailio.

Kasmet atsiveda po 3–7 jauniklius.

Savo areale šis gyvūnas žinomas kaip .


Chingue (94962415).jpeg|Du Humbolto skunsai
Conepatus humboldtii head.jpg|Snukis
Conepatus humboldti (Patagonian skunks) fur skins.jpg|Kailiai


## Šaltiniai
Vyskupo Motiejaus Valančiaus atminimo medalis

**Vyskupo Motiejaus Valančiaus atminimo medalis** – Kretingos rajono savivaldybės tarybos apdovanojimas, skirtas pagerbti asmenims už krikščioniškosios kultūros ir dvasinių vertybių puoselėjimą bei sklaidą; filantropinę veiklą, ypač jaunųjų kūrėjų skatinimą ir rėmimą; visuomeniškai aktualią publicistiką, ugdančią tautiškumą ir dvasines vertybes.

## Istorija
Įsteigti Vyskupo Motiejaus Valančiaus atminimo medalį – buvusio Klaipėdos universiteto rektoriaus, profesoriaus Stasio Vaitekūno ir Kretingos rajono savivaldybės mero Juozo Mažeikos idėja – ši nominacija simboliškai įprasmina garbaus dvasininko propaguotas vertybes, aktyvią jo veiklą, tik šįsyk jau dabarties šviesuolių tarnyste Kretingos rajonui, Žemaitijos kraštui, visai Lietuvai ir jos žmonėms.

2016 m. birželio 30 d. Kretingos rajono savivaldybės taryba sprendimu Nr. T2-203 įsteigė Vyskupo Motiejaus Valančiaus atminimo medalį kaip paskatinimą visuomenės atstovams reikšti ir įgyvendinti pozityvias idėjas, brandinančias visuomenės pilietiškumą, tautinę savimonę ir kultūrinį sąmoningumą.

Medalį sukūrė vilnietė menininkė Skaistė Jūratė Žilienė, kartu su medaliu įteikiamą pažymėjimą – kretingiškė dailininkė Lidija Kuklienė.

Vieša įteikimo ceremonija organizuojama vasario 16-ąją – Lietuvos valstybės atkūrimo ir vyskupo Motiejaus Valančiaus gimimo dieną.

## Aprašas
Vyskupo Motiejaus Valančiaus atminimo medalis yra bronzinis, apskritas (14 cm). Medalyje yra reljefinis Motiejaus Valančiaus biusto atvaizdas ir aplink įrašas „*Žemaičių vyskupas Motiejus Valančius*“ bei dešinėje pusėje data „*1801 – 1875*“. Kitos medalio pusės nėra. Įrėmintas rudos spalvos rėmelyje (26 x 20,5 cm).

## Apdovanojimo tvarka
Kasmet Kretingos rajono savivaldybė skelbia siūlymų apdovanoti vyskupo Motiejaus Valančiaus atminimo medaliu priėmimą. Paraiškos teikiamos Kretingos rajono savivaldybės apdovanojimo vyskupo Motiejaus Valančiaus atminimo medaliu kandidatų vertinimo komisijai, registruojamos – Kretingos rajono savivaldybėje iki einamųjų metų lapkričio 15 d.

Kandidatus – tiek fizinius, tiek juridinius asmenis – apdovanoti šiuo medaliu pagal patvirtintus nuostatus gali siūlyti Kretingos rajono savivaldybės tarybos nariai, savivaldybės institucijos, įstaigos, asociacijos, religinės bendruomenės.

Medaliu gali būti apdovanojami fiziniai ir juridiniai asmenys: Lietuvos ir užsienio piliečiai, taip pat – mokymo bei kultūros įstaigos, organizacijos už krikščioniškų vertybių puoselėjimą, o ypač – jų sklaidą jaunuomenėje, filantropinę veiklą, visuomenei aktualią tautiškumą ugdančią publicistiką.

Kasmet apdovanojimas skiriamas ne daugiau kaip dviem asmenims. Šiuo medaliu tas pats asmuo už tą pačią veiklą gali būti apdovanojamas tik vieną kartą.

„*Vyskupo Motiejaus Valančiaus medaliai įteiktiami tiems žmonėms, kurie kasdieniu savo darbu daro mūsų Kretingą ir visą šalį kitokią, geresnę, prisideda prie jos kūrimo bei įprasmina Motiejaus Valančiaus propaguotas vertybes ir aktyvią jo veiklą*“ (Kretingos rajono savivaldybės meras Antanas Kalnius).

## Laureatai

## Šaltiniai
Maronas

**Maronas** () – graikų mitologijos personažas, Evanto sūnus, Dioniso ir Ariadnės anūkas, kai kada įvardijamas ir Oinopiono, Sileno arba Bakcho sūnumi, Sileno mokiniu. Buvo Apolono žynys Maronijoje (Trakija), čia būta ir jo paties šventovės.

Odisėjui su savo draugais pagailėjus Marono ir jo šeimos, šis padovanojęs herojui itin stipraus gėrimo, svaiginančio net
praskiedus 20 kartų. Jo prigirdęs, Odisėjas įveikęs Polifemą.

## Išnašos
FK Utenos Dinamo

**Utenos „Dinamo“** – buvęs Lietuvos futbolo klubas iš Utenos.

## Istorija

Utenos „Dinamo“ komanda įkurta prie sovietinių kareivinių. 1950 m. ji debiutavo aukščiausiojoje lygoje, kur užėmė aukščiausią Utenos komandoms vietą – 6-ąją, nors tai padarė ne vietiniai futbolininkai, o sovietiniai kariškiai. Tačiau jau kitais metais komanda užėmė priešpaskutinę 11-ąją vietą ir po to buvo išformuota.

## Žymūs žaidėjai
* P. Bliumbergas
* R. Frenkelis, puolėjas
* S. Gofmanas
* Jurijus Korotkovas, puolėjas, vėliau Lokomotiv Moskva žaidėjas
* G. Mišinas

## Šaltiniai
Patagoninė mara

**Patagoninė mara** (*Dolichotis patagonum*) – jūrų kiaulyčių (*Caviidae*) šeimai priklausanti žinduolių rūšis. Paplitusi Argentinos stepėse ir pusdykumėse (Patagonijoje, Montėje) tarp 28 ir 50° pietų platumos.

Tai antras pagal dydį jūrų kiaulyčių šeimos atstovas. Kūnas ~70 cm ilgio, sveria ~8 kg. Ausys ilgos, panašios į triušio, uodega trumpa, beveik beplaukė, prispausta prie kūno. Kailis pilkas, apačioje rusvas, ant pasturgalio ryški balta dėmė. Priekinės kojos kaip graužikams gana ilgos.

Patagoninės maros monogaminės, sudaro nuolatines poras. Patinėlis visad seka ir gina patelę. Veda 1–3 jauniklius, paprastai kartą per metus. Jaunikliams paaugus, patagoninės maros susitelkia į didesnius būrius, kur drauge augina jauniklius, nors paprastai laikosi tik poromis.

Gyvena žolynų stepėse, krūmynuose, urvus kasa tankiai apaugusiose vietose, kad paslėptų nuo plėšrūnų. Gyvūnas aktyvus dienomis. ~70 % patagoninių marų raciono sudaro įvairios žolės. Taip pat graužia kaktusus (iš jų gauna daugiausia vandens), vaisius, žiedus, sėklas. Koprofagas.

Patagoninė mara turi labai gerą klausą, greitai bėgioja. Pagrindiniai plėšrūnai – lapės, pumos, grizonai, plėšrieji paukščiai. Medžiojama žmonių dėl mėsos, kailio, gali būti laikoma kaip naminis gyvūnas. Nyksta dėl mažėjančio arealo (daug buveinių užima avys), medžioklės, invazinių pilkųjų kiškių pernešamų ligų ir konkurencijos.


Mara Thoiry 19801.jpg|Patagoninė mara
Dolichotis patagonum on Barbados 03.jpg|Iš arti
Dolichotis patagonum 26456761.jpg|Patagoninės maros savo aplinkoje
Mara et ses petits.jpg|Patelė su jaunikliais


## Šaltiniai
Julija Navalnaja

**Julija Navalnaja** (, g. 1976 m. liepos 24 d. Maskvoje) – Rusijos visuomenės ir politikos veikėja, opozicionieriaus Aleksejaus Navalno našlė. Po A. Navalno mirties 2024 m. vasarį J. Navalna pranešė pratęsianti vyro politinę veiklą.

## Biografija
J. Navalnaja gimė 1976 m. liepos 24 d. Maskvoje, kur baigė ekonomikos mokslus Rusijos Plechanovo ekonomikos universitete.

2007 m. A. Navalnas šalyje tapo žymus kaip aktyvus visuomenės ir opozicijos veikėjas. Tuo pačiu Julija tapo savo vyro asistente. Dėl jų šeimos viešumo J. Navalnaja dažnai buvo vadinama „pirmąja Rusijos opozicijos ponia“. Nuo to laiko J. Navalnaja visada lydėjo savo vyrą jo politinėje veikloje.

2020 m. rugpjūčio 20 d. skrendant iš Tomsko į Maskvą, politikui pasidarė bloga, lėktuvui avariniu būdu nusileidus Omske, A. Navalnas be sąmonės buvo nugabentas į ligoninę, jam sukelta dirbtinė koma. Medikai išreiškė įtarimus, kad A. Navalnas buvo apnuodytas. Po paros derybų su vietos medikais šeima išskraidino politiką gydytis į Vokietiją. Šių įvykių metu dėmesio centre buvo J. Navalnaja, kurios vieši pareiškimai, manoma, padėjo gauti leidimą jos vyrą išvežti gydytis į Vokietiją.

2021 m. sausį Julija grįžo į Rusiją kartu su savo vyru. Jį suėmus oro uosto muitinėje, J. Navalnaja viešai citavo Aleksejaus žodžius „aš nebijau, nebijokite ir jūs“.

2024 m. vasario 16 d. buvo pranešta, kad A. Navalnas mirė griežto režimo kolonijoje Charpo gyvenvietėje, Sibiro Jamalo Nencų autonominėje apygardoje. Tą pačią dieną J. Navalnaja pasirodė Miuncheno saugumo konferencijoje ir pasakė kalbą, kurioje teigė „nežinanti, ar A. Navalno mirtis yra tiesa. Tačiau jei tai įvyko, tuomet už tai atsakingas Vladimiras Putinas ir jis už tai atsakys“. Po kelių dienų J. Navalnaja įrašė vaizdo įrašą A. Navalno „Youtube“ kanale ir pareiškė pratęsianti savo vyro politinę veiklą.

2024 m. vasario 22 d. J. Navalnaja susitiko su JAV prezidentu Džo Baidenu.

## Šaltiniai
Nykštukinis šarvuotis

**Nykštukinis šarvuotis** (*Zaedyus pichiy*) – šarvuotinių (*Dasypodidae*) šeimos gyvūnų rūšis. Paplitusi vakarų Argentinoje, Patagonijoje, vietomis pietų Čilėje, iki Magelano sąsiaurio.

Kūno ilgis 260–335 mm, uodegos ilgis 100–140 m. Sveria 1–2 kg. Nykštukinio šarvuočio ausys labai mažos, gerai išsivysčiusios letenos, šarvų danga tamsiai ruda. Šarvo pakraštyje eina geltona juosta, kyšo plaukai. Uodega paprastai geltona.

Nykštukinis šarvuotis gyvena žolynuose, dykynėse, mėgsta smėlingas vietas. Veda 1–3 jauniklius. Išgyvena apie 9 metus.

Gyvūnas aktyvus daugiausia naktimis, bet pasirodo ir dienomis. Žiemomis tampa nejudrus. Laikosi pavieniui, gyvena negiliuose urvuose. Užpuolus priešui susisuka į kamuolį. Maitinasi vabzdžiais, kirmėlėmis, šakniavaisiais, dvėseliena.

Vietiniai pavadinimai: .

## Šaltiniai
Mantas Pikčiūnas

**Mantas Pikčiūnas** (g. 2003 m. sausio 30 d. Tauragė) – Lietuvos futbolininkas, puolėjas.

## Karjera
Tauragėje gimęs futbolininkas susidomėjo futbolu gimtinėje. Nuo 2016 m. žaidė Tauragės sporto mokyklos jaunių ekipose. 

2019 m. persikėlė į Šiaulius. Atstovavo Šiaulių sporto gimnazijos ir Šiaulių futbolo akademijos jaunių ekipoms.

### FA Šiauliai
Nuo 2020 m. kviestas į FA Šiauliai B ekipą. 2020 m. birželio 14 d. debiutavo Antros lygos rungtynėse prieš FK Babrungas. Šiame susitikime pasižymėjo pelnydamas įvartį ir persvėrė rezultatą šiauliečių naudai (1-0). Šiauliečiai nugalėjo varžovus 2-0.

2020 m. rugpjūčio 7 d. debiutavo ir pagrindinėje komandoje Pirmos lygos rungtynėse prieš FC Džiugas. Pikčiūnas pasirodė aikštėje pačioje rungtynių pabaigoje, o telšiškiai nugalėjo rezultatu 3-1. 

2021 m. liepos 31 d. Pikčiūnas pelnė įvartį Pirmos lygos rungtynėse prieš Klaipėdiečiai „Neptūną“. Šiauliečiai įveikė varžovus rezultatu 4-1.

2022 m. debiutavo A lygos rungtynėse prieš Vilniaus „Žalgirį“. Pasirodė po keitimo rungtynių pabaigoje ir žaidė iki finalinio švilpuko. Varžovai nugalėjo šiauliečius minimalia persvara 1-0.

#### 2024 m. sezonas
2024 m. vasario 22 d. pranešta, kad nuomos pagrindais rungtyniaus „Džiugo“ klube.

2024 m. birželio 15 d. debiutavo A lygos rungtynėse prieš FA Šiauliai. Rungtynės baigėsi lygiosiomis 3-3.

2024 m. liepos 4 d. tapo žinoma, kad futbolininkas palieka „Džiugo“ klubą.

### FK Tauras
Nuo 2024 m. vasaros atstovavo Tauragės „Taurui“. 2026 m. sausio 6 d. oficialiai paskelbta, kad futbolininkas lieka klube.

## Statistika
; A lygos statistika

Spalvų reikšmės: 
: rungtyniavo A lygoje;
: Pirmoje lygoje;

## Išnašos

## Nuorodos
* alyga.lt svetainė
* [ SOCCERWAY]
* Transfermarkt
* lietuvosfutbolas.lt
* Globalsportsarchive
* „Džiugo“ klubo svetainėje
Patagoninė žebenkštis

**Patagoninė žebenkštis** (*Lyncodon patagonicus*) – kiauninių (*Mustelidae*) šeimos žinduolis. Rūšis paplitusi pietų ir vakarų Argentinoje (Montėje, Patagonijoje), vietomis Čilėje.

Kūnas 30–35 cm ilgio, be to, uodega 6–9 cm ilgio. Sveria ~225 g. Ausys labai mažos, paslėptos kailio. Pastarojo spalva balkšva, su tamsiai rudomis dėmėmis ir juosvais atspalviais. Nuo viršugalvio per nugarą eina būdinga plati balta arba gelsva juosta. Kojos trumpos.

Patagoninė žebenkštis gyvena pampose, kur dirvos spalva panaši į kailio, dykumų vengia. Aktyviausia naktimis ir prieblandos metu, medžioja urvuose gaudydama tukotukus, kalnines kiaulytes.

## Šaltiniai
Kryčio anatomija

**Kryčio anatomija** (, ) – 2023 m. Prancūzijos kriminalinė drama, kurią režisavo Justine Triet. Filme Sandra Hüller vaidina rašytoją, bandančią įrodyti savo nekaltumą dėl vyro mirties.

Jo premjera įvyko 2023 m. gegužės 21 d. 76-ajame Kanų kino festivalyje, kur jis pelnė „Auksinę palmės šakelę“ ir „Palmės šunelio“ apdovanojimą. Prancūzijos kino teatruose 2023 m. rugpjūčio 23 d. išleido „Le Pacte“. 

Filmas gavo 11 nominacijų 49-uosiuose „Cezario“ apdovanojimuose. Sulaukė didelės tarptautinės sėkmės ir pelnė du „Auksinius gaublius“, vieną BAFTA apdovanojimą ir penkias „Oskarų“ nominacijas, įskaitant geriausio metų filmo nominaciją.

## Vaidmenys

: *Aktorius – veikėjas*
* Sandra Hüller – *Sandra Voyter*
* Swann Arlaud – *Vincent Renzi*
* Milo Machado-Graner – *Daniel Maleski*
* Antoine Reinartz – *Prokuroras*
* Samuel Theis – *Samuel Maleski*
* Jehnny Beth – *Marge Berger*
* Saadia Bentaieb – *Nour*
* Camille Rutherford – *Zoé Solidor*
* Anne Rotger – *Prezidentė*
* Sophie Fillières – *Monica*
* Messi – *Snoop*

## Filmo gamyba
2021 m. liepos 10 d. „Variety“ paskelbė apie naujo režisierės Justine Triet filmo kūrimą.

Pagrindiniai filmavimo darbai prasidėjo 2022 m. vasario pabaigoje ir baigėsi 2022 m. gegužės 13 d. Daugiausia buvo filmuojama Overnės-Ronos-Alpės regione, taip pat – Pajūrio Šarantos departamente ir Paryžiuje.

## Atsiliepimai
### Kritikai
Recenzijų suvestinėje „Rotten Tomatoes“ 96 % iš 216 kritikų atsiliepimų yra teigiami, o vidutinis įvertinimas – 8,6/10. „Metacritic“ svetainė įvertino filmą 86 balais iš 100 galimų, remdamasi 43 kritikais, o tai reiškia „visuotinį pripažinimą“. Prancūzų svetainė „AlloCiné“, remdamasi 40 prancūzų kritikų atsiliepimų, filmą įvertino vidutiniškai 4,4 balo iš 5 galimų.

### Apdovanojimai ir nominacijos
Britų kino akademijos apdovanojimuose jis buvo nominuotas 7 apdovanojimams ir laimėjo geriausio originalaus scenarijaus apdovanojimą. 96-uosiuose „Oskarų“ apdovanojimuose filmas buvo nominuotas penkiems apdovanojimams (geriausio filmo, geriausio režisieriaus, geriausios aktorės, geriausio originalaus scenarijaus ir geriausias montažo kategorijose).

## Nuorodos
* 
* 
* 
## Išnašos
Pietinė upinė ūdra

**Pietinė upinė ūdra** (*Lontra provocax*) – kiauninių (*Mustelidae*) šeimos žinduolių rūšis. Gyvena Patagonijoje – Čilės pietuose, Argentinoje Andų pašlaitėse iki Neukeno provincijos, Ugnies Žemėje.

Tai vidutinio dydžio ūdra – kūno ilgis 100–116 cm, uodegos ilgis 35–46 cm, kūno svoris 5-10 kg. Kojos plėvėtos, su su stipriais nagais. Kailis aksomiškas. Viršus tamsiai rudas, apačioje pereina į balkšvą. Atsiveda 1–2 jauniklius, kuriuos išnešioja per 10–12 mėnesių. Gyvūnas retai išgyvena daugiau, nei 3 metus.

Pietinė upinė ūdra gyvena tiek gėluose, tiek jūriniuose vandenyse. Laikosi uolėtose pakrantėse kur gausiau augalijos (išvartų, šaknų, kirnių), be to, kur įlankos ir užutėkiai, o ne atviras vanduo. Patelės laikosi su savo jaunikliais, patinai – pavieniui. Šios ūdros aktyvios naktį. Maitinasi daugiausia vėžiagyviais ir žuvimi, taip pat moliuskais, paukščiais.

Pietinės upinės ūdros intensyviai medžiotos dėl kailio. Dėl šios priežasties, taip pat buveinių mažėjimo, vandens taršos paskelbtos nykstančiomis.

Savo areale šis gyvūnas žinomas kaip , jag. *aüilaf*, teh. *yem’chen*.

## Šaltiniai
Kota Sakurai

**Kota Sakurajus** (, g. 1999 m. gegužės 26 d.) – Japonijos futbolininkas, saugas.

## Karjera
Žaidė gimtojoje Japonijoje. Vėliu persikėlė į Kanadą, priklausė Toronto FC Academy.

2017–2021 m. atstovavo Dartmouth Big Green (Dartmouth College).

Nuo 2023 m. rungtyniavo Uogrės „Ogre United“ (Latvija). Žaidė Latvijos Antroje lygoje (III pakopa).

### FK „Transinvest“
2024 m. vasario 22 d. pranešta, kad futbolininkas grįžta į Lietuvą ir atstovaus Vilniaus rajono „Transinvest“ klubui.

2024 m. kovo 3 d. debiutavo A lygos rungtynėse prieš Kauno rajono Hegelmann klubą. Po permainingos kovos pergalę rezultatu 3-2 šventė „Transinvest“ klubas.

### FK „Sūduva“
2025 m. sausio 22 d. tapo žinoma, kad futbolininkas persikėlė į FK Sūduva.

2025 m. kovo 1 d. oficialiai debiutavo klube A lygos rungtynėse prieš „Riterių“ klubą. Futbolininkas susitikimą pradėjo pagrindinėje sudėtyje, o pačioje pirmojo kėlinio pabaigoje pelnė įvartį. Vėliau (64 min.) buvo pakeistas. Marijampolės „Sūduva“ rungtynes laimėjo rezultatu 4-3.

### Landskrona BoIS
2026 m. atstovavo Landskrona BoIS (Švedija).

## Statistika
; A lygos statistika.

Spalvų reikšmės:
:  rungtyniavo A lygoje;

## Išnašos

## Nuorodos
* alyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive
Kavarsko sinagoga

**Kavarsko sinagoga** – buvusi sinagoga, veikusi Anykščių rajone, Kavarsko miestelyje. Išlikęs žydų maldos namų mūrinis pastatas, pažymėtas trikalbe atminimo lenta. Kavarsko sinagoga – molio plytų pastatas, stovintis miestelio centre, įsiterpęs tarp medinių sodybinių namų, išsiskiriantis didesniu pastato tūriu, buvusių arkinių langų apvadais. Veikė iki 1941 m. holokausto įvykių. Be sinagogos, Kavarsko centre yra išlikusių pastatų, anksčiau priklausiusių žydams, senosios žydų kapinės. 

## Žydų bendruomenė

XIX a. antroje pusėje Kavarske veikė organizuota žydų bendruomenė, turėjusi savo rabiną. Žydai gyveno iš prekybos linais, grūdų produktais, miško mediena, turėjo maisto ir tekstilės parduotuves. Pirmojo pasaulinio karo metais, 1915 m. liepos mėn., Kavarsko žydai buvo priversti palikti miestelį. Po karo grįžo tik pusė tremtinių. 1931 m. miestelyje veikė 15 parduotuvių, iš jų 11 priklausė žydams.
 
Dalis Kavarsko žydų (apie 40) 1941 m. liepos mėn. buvo sušaudyti Šventosios pakrantėje, prie gretimo Pumpučių kaimo. Kiti buvo nuvesti į Ukmergę, kur kartu su kitais žydais buvo nužudyti Pivonijos miške.

## Šaltiniai
J0529-4351

**J0529-4351** – kvazaras, pasižymintis tuo, kad tai yra ryškiausias iš visų savo tokio tipo Stebimosios Visatos objektų, ir yra pats šviesiausias kada nors stebėtas Stebimosios Visatos objektas. Nuo Žemės nutolęs per 12 mlrd. šm.

Kvazarus maitinančios juodosios bedugnės surenka medžiagą iš savo aplinkos, o procesas toks energingas, kad išspinduliuoja didžiulį kiekį šviesos. Kvazarai yra vieni ryškiausių mūsų dangaus objektų, todėl net ir tolimi kvazarai yra matomi iš Žemės. Paprastai šviesiausi kvazarai rodo sparčiausiai augančias supermasyvias juodąsias bedugnes.

Šiame J0529-4351 kvazare yra greičiausiai auganti iki šiol žinoma juodoji bedugnė. Jos masė apie 17 milijardų Saulių. Per Žemės dieną kvazare esanti juodoji bedugnė sunaikina šiek tiek daugiau nei vieną mūsų Saulės tipo žvaigždę. Dėl to jis yra šviesiausias objektas Stebimojoje Visatoje. Prie šios juodosios bedugnės disko pavidalu traukiama materija skleidžia tiek daug energijos, kad J0529-4351 yra daugiau nei 500 trilijonų kartų šviesesnis už mūsų Saulę. Pasak Australijos nacionalinio universiteto doktoranto Samuelio Lai (*Samuel Lai*), visa ši šviesa sklinda iš karšto akrecinio disko, kurio skersmuo siekia 7 šm ir, kaip manoma, tai didžiausias akrecinis diskas Stebimojoje Visatoje.

## Istorija
Objektas, pavadintas J0529-4351, pirmą kartą buvo aptiktas naudojant 2,3 m teleskopą ANU Siding Springo observatorijoje. Kad patvirtintų visą juodosios bedugnės prigimtį ir išmatuotų jos masę, Australijos nacionalinio universiteto astronomas Christianas Volfas (*Christian Wolf*) su kolegomis buvo pasitelkęs vieną didžiausių pasaulio teleskopų – Europos pietinės observatorijos () labai didelį teleskopą. Apie šio Visatos objekto atradimą 2024 m. vasario 19 d. buvo paskelbta mokslo žurnale „Nature Astronomy“.

## Šaltiniai
Ebrahim Raisi

**Ebrahimas Raisi** (, 1960 m. gruodžio 14 d. – 2024 m. gegužės 19 d.) – Irano dvasininkas (mudžtahidas), teisininkas (fakichas) ir valstybės veikėjas. Aštuntasis Irano prezidentas (2021–2024). Laikytas itin konservatyvių pažiūrų politiku.

Kai kurių šaltinių buvo pramintas „Teherano skerdiku“ dėl politinių ir religinių priešininkų persekiojimų.

## Biografija
E. Raisi gimė dvasininko šeimoje Mašhade. Mokėsi Kumo medresėje, vėliau kitose dvasinėse mokyklose. Tvirtino turintis Šahido Motahari universiteto Teherane privatinės teisės daktaro laipsnį.

E. Raisi užėmė įvairias pareigas Irano teismų sistemoje: Teherano prokuroro pavaduotojas (1985–1988), Teherano prokuroras (1989–1994), Irano generalinės inspekcijos viršininkas (1994–2004), Irano teisminės valdžios vadovo pavaduotojas (2004–2014), jos vadovas (2019–2021), generalinis prokuroras (2014–2016). Nuo 2006 m. Ekspertų Asamblėjos narys.

2017 m. siekė prezidento posto kaip konservatyviojo Islamo revoliucijos pajėgų Liaudies fronto kandidatas, tačiau pralaimėjo (gavo 38,3 % balsų) nuosaikesniam kandidatui, antrosios kadencijos siekusiam Hasanui Ruhani (57 %). 1988 m. buvo vienas iš represijų prieš politinius kalinius organizatorių. Dėl šios veiklos Jungtinių Tautų stebėtojų ir žmogaus teisių organizacijų kaltinamas nusikaltimais žmoniškumui.

2021 m. antrą kartą dalyvavo prezidento rinkimuose ir, surinkęs 62,9 % balsų, juos laimėjo bei pakeitė Hasaną Ruhanį. Daugelio stebėtojų teigimu, 2021 m. prezidento rinkimai buvo suklastoti E. Raisi, laikomo ajatolos Ali Chamenėjaus sąjungininku, naudai. E. Raisi dažnai buvo įvardijamas rimčiausiu pretendentu pakeisti A. Chamenėjų aukščiausiojo lyderio poste.

E. Raisi, laikomo kietos linijos šalininku, prezidentavimo laikotarpiu derybos su JAV dėl Irano branduolinės programos apribojimo atsidūrė aklavietėje, o 2022 m. pabaigoje visoje šalyje kilo masiniai protestai, kuriuos paskatino Mahsos Amini mirtis rugsėjo 16 d.

E. Raisi žuvo 2024 m. gegužės 19 d., kai netoliese Irano sienos su Azerbaidžanu sudužo jį skraidinęs sraigtasparnis.

## Šaltiniai
Vėžaičių dvaro laidojimo koplyčia

**Vėžaičių dvaro laidojimo koplyčia**– buvusi mūrinė laidojimo koplyčia, stovėjusi Klaipėdos rajone, Vėžaičių dvaro valdose, į pietryčius nuo Šv. Kazimiero bažnyčios. Grafų Volmerių koplyčia–mauzoliejus nugriautas XX a. antrojoje pusėje, išlikę mūro liekanų. Dvarvietėje, priešais „raudonuosius“ dvaro vartus, stovi Edvardo Volmerio (1808–1883) atminimui statyta neogotikinė, kvadratinio plano koplytėlė, datuojama XIX a. pab.–XX a. pr.

## Istorija

Vėžaičių dvaras Volmeriams priklausė nuo 1774 m., kai didysis kunigaikštis Stanislovas Augustas Poniatovskis už nuopelnus tarnyboje skyrė Vėžaičių žemes Gardino pavieto maršalkai, LDK tribunolo raštininkui Kazimierui de Polenta Volmeriui (~1720-?). Jo valdymo metu pastatyta medinė Šv. Kazimiero bažnyčia. XVIII−XIX a. sandūroje pradėjęs valdyti dvarą, Leonardas Volmeris įrengė bažnyčią. XIX a. pradžioje į pietryčius nuo bažnyčios jis pastatė laidojimo koplyčią savo šeimos nariams.

XIX a. pabaigoje dvaro savininko grafo Edvardo Volmerio žmona Marija Gorskytė-Volmerienė vyro atminimui jo žūties vietoje pastatė mūrinę koplytėlę su Laiminančio Kristaus statula.  Pasakojama, kad šioje vietoje, kur dabar stovi koplytėlė, 1883 m. grafą subadė jautis.

Apie 1936 m. dvarą iš varžytinių nusipirko Kostas Jašinskas. Jo valdymo metu nugriauti įvairūs mūriniai dvaro pastatai statybinės medžiagos išpardavimui. Sunyko parkas, išardyta Skinijos krantinė. 1940 m. dvaras nacionalizuotas, šeimininkai pasitraukė su vokiečiais. Niokojama laidojimo koplyčia nugriauta XX a. 8-ame dešimtmetyje.

Senieji vėžaitiškiai prisimena garbioje parko vietoje buvusią neogotikinę Volmerių koplyčią-mauzoliejų, vadinamą „grabulka“. Sovietiniais metais „grabulka“ buvo išniekinta ir galutinai sunaikinta. Iš Vilniaus atvykusi giminės atstovė Stanislava Jūratė Volmerytė-Valaitienė, su vėžaitiškių pagalba surinko prie koplyčios išmėtytus žmonių kaulus ir juos perlaidojo Vėžaičių kapinėse. Kapas buvo paženklintas lauko akmens plokšte su užrašu: „Čia guli grafų Volmerių palaikai iš nugriautos Vėžaičių dvaro koplyčios.“ 2017 m. dvaro sodybos teritorijoje atlikti žvalgomieji archeologiniai tyrimai, siekiant nustatyti neišlikusių pastatų vietas. 

## Šaltiniai
Ojonas

**Ojonas** () – graikų mitologijos personažas, Likimnijo iš Midėjos (Argolidė) sūnus, Heraklio bendražygis, pirmasis bėgikas, iškovojęs pergalę olimpinėse žaidynėse.

Pasakojama, jog su Herakliu atvykęs į Spartą, užmuštas Hipokoonto sūnų. Už Ojono žūtį atkeršijęs Heraklis, jo garbei netoliese Heraklio šventyklos pastatytas paminklas. Heraklis Likimnijui buvo pažadėjęs grąžinti sūnų namo, tad po jo žūties sudeginęs kūną, o pelenus pargabenęs tėvui. 

## Išnašos
1995 m. LFF supertaurė

**1995 m. LFF supertaurė** – LFF supertaurės trofėjus, pirmasis 1995–1996 m. Lietuvos futbolo sezono trofėjus. Tai buvo debiutinis Lietuvos futbolo supertaurės trofėjus.

Naujoji taurė įteikta Kauno „Inkarui“ be kovos, kadangi komanda laimėjo ir Lietuvos čempionatą, ir taurę.

## Šaltiniai
1996 m. LFF supertaurė

**1996 m. LFF supertaurė** – LFF supertaurės rungtynės, pirmosios oficialios 1996–1997 m. Lietuvos futbolo sezono rungtynės. Be to, tai buvo pirmosios rungtynės LFF supertaurės istorijoje. Trofėjų Marijampolėje iškovojo LFF taurės laimėtojai „Kareda“, nugalėję šalies čempioną „Inkarą“. Rungtynes stebėjo 2500 žiūrovų.

## Komandos

## Rungtynės

## Šaltiniai
1997 m. LFF supertaurė

**1997 m. LFF supertaurė** – LFF supertaurės rungtynės, turėjusios būti pirmosios oficialios 1997–1998 m. Lietuvos futbolo sezono rungtynės. Įvyko neoficialios rungtynės – Lietuvos futbolo federacija iš pradžių planavo supertaurės rungtynes, bet paskui jų atsisakė. Komandos buvo sutikusios žaisti rungtynes, bet LFF vadovybė dėl neaiškių priežasčių nepanoro palaikyti klubų sutarimo. Nepaisant to, „Kareda“ ir „Žalgiris“ vis tiek sužaidė rungtynes, kurios baigėsi lygiosiomis.

## Rungtynės

## Šaltiniai
2009–2010 m. Baltijos futbolo lyga

**2009–2010 m. Baltijos futbolo lyga** – penktasis Baltijos futbolo lygos sezonas. Pirmenybės prasidėjo 2009 m. rugsėjo 22 d. ir baigėsi 2010 m. liepos 4 d. Pirmenybės vyko atkrintamuoju principu, dalyvavo 16 komandų.

## Dalyviai

Pirmenybėse dalyvavo 6 Lietuvos, ir po 5 Latvijos ir Estijos komadas:

* 2008 m. A lygos komandos – FK Ekranas (1 vieta), FK Vėtra (3 vieta), FK Sūduva (4 vieta), FK Šiauliai (7 vieta), FK Tauras (1 vieta Pirmoje lygoje), FK Banga (3 vieta Pirmoje lygoje)
* 2008 m. Virslīga komandos – FK Ventspils (1 vieta), FK Liepājas Metalurgs (2 vieta), Skonto FC (3 vieta), Dinaburg FC (4 vieta), FK Jūrmala (7 vieta)
* 2008 m. Meistriliiga komandos – FC Levadia Tallinn (1 vieta), FC Flora (2 vieta), JK Narva Trans (3 vieta), JK Nõmme Kalju (4 vieta),  JK Sillamäe Kalev (5 vieta)
----

## Šaltiniai
Kanopka

; Kanopka
* Juozas Kanopka (1904–1990) – aktorius.

; Kanopkaitė
* Rūta Kanopkaitė (1949–2024) – žurnalistė;
* Sofija Kanopkaitė (1926–2024) – biochemikė.

Pavardė kilusi iš slaviškų pavardžių , , .

## Šaltiniai
1998 m. LFF supertaurė

**1998 m. LFF supertaurė** – LFF supertaurės rungtynės, pirmosios oficialios 1998–1999 m. Lietuvos futbolo sezono rungtynės. Taurę laimėjęs „Ekranas“ pasiliko trofėjų savo kolekcijoje, kadangi pasikeitus LFF valdžiai buvo sugalvota įsteigti naują, kur kas kokybiškesnę taurę.

## Komandos

## Rungtynės

## Šaltiniai

## Nuorodos
* List of Lithuanian SuperCup Winners (Almis.sritis.lt)
2004 m. LFF supertaurė

**2004 m. LFF supertaurė** – LFF supertaurės trofėjus, paskutinis 2004 m. Lietuvos futbolo sezono trofėjus.

Trofėjus be kovos atiteko FBK Kaunas klubui, kadangi jis 2004 m. laimėjo ir A lygos čempionatą, ir LFF taurę.

## Šaltiniai
2002 m. LFF supertaurė

**2002 m. LFF supertaurė** – LFF supertaurės trofėjus, paskutinis 2002 m. Lietuvos futbolo sezono trofėjus.

2002 m. čempionas ir taurės laimėtojas FBK Kaunas supertaurę gavo be kovos.

## Šaltiniai
2003 m. LFF supertaurė

**2003 m. LFF supertaurė** – LFF supertaurės rungtynės, paskutinės oficialios 2003 m. Lietuvos futbolo sezono rungtynės. Taurę laimėjo „Žalgiris“.

Geriausiems rungtynių žaidėjams skirti prizai įteikti „Žalgirio“ kapitonui Andrejui Sorokinui ir kauniečiui Mariui Bezykornovui. Absoliučiai geriausiojo rungtynių žaidėjo prizas atiteko dviejų įvarčių autoriui Mindaugui Grigalevičiui.

## Komandos

## Rungtynės

## Šaltiniai

## Nuorodos
* List of Lithuanian SuperCup Winners (Almis.sritis.lt)
*
2006 m. LFF supertaurė

**2006 m. LFF supertaurė** – LFF supertaurės rungtynės, pirmosios oficialios 2006 m. Lietuvos futbolo sezono rungtynės. Rungtynės buvo žaidžiamos žiemos sąlygomis, ypač prastos būklės žiemos aikštėje. Dėl titulo kovojo 2005 m. čempionas „Ekranas“ ir taurės laimėtojas FBK.

Geriausiais komandų žaidėjais pripažinti Eduardas Kurskis (FBK) ir Arūnas Klimavičius („Ekranas“).

## Komandos

## Rungtynės

## Šaltiniai

## Nuorodos
* List of Lithuanian SuperCup Winners (Almis.sritis.lt)
*
2007 m. LFF supertaurė

**2007 m. LFF supertaurė** – LFF supertaurės rungtynės, vykusios 2007 m. vasarą.

Dėl trofėjaus kovojo 2006 m. A lygos čempionai FBK Kaunas ir LFF taurės laimėtojai Sūduva Marijampolė. Geriausiu rungtynių žaidėju pripažintas Audrius Kšanavičius. Geriausiais komandų žaidėjais pripažinti Andrius Urbšys („Sūduva“) ir Mindaugas Bagužis („Kaunas“).

## Komandos

## Rungtynės

## Šaltiniai

## Nuorodos
* List of Lithuanian SuperCup Winners (Almis.sritis.lt)
*
2010 m. LFF supertaurė

**2010 m. LFF supertaurė** – LFF supertaurės trofėjus, paskutinis 2010 m. Lietuvos futbolo sezono trofėjus.

Taurė be kovos įteikta Ekranas Panevėžys komandai, laimėjusiai čempionatą ir taurę.

## Šaltiniai
2014 m. LFF supertaurė

**2014 m. LFF supertaurė** – LFF supertaurės trofėjus, įteiktas dar 2013 m. pabaigoje.

Ši taurė įteikta „Žalgirio“ komandai, kuri 2013 m. laimėjo ir čempionatą, ir LFF taurę. Trofėjus įteiktas 2013 m. lapkričio 14 d. Kėdainiuose vykusio Lietuvos futbolo sezono uždarymo metu. Trofėjus nelaikomas 2013 m. supertaure, kadangi 2013 m. LFF supertaurės rungtynės vyko sezono pradžioje, o jose varžėsi 2012 m. A lygos ir LFF taurės nugalėtojai.

## Šaltiniai
2015 m. LFF supertaurė

**2015 m. LFF supertaurė** – LFF supertaurės trofėjus, įteiktas dar 2014 m. pabaigoje.

Taurė įteikta „Žalgirio“ komandai, kuri laimėjo ir 2014 m. A lygos čempionatą, ir LFF taurę. Dėl to taurė įteikta nelaukiant 2015 m., o dar 2014 m. pabaigoje.

## Šaltiniai
2016 m. LFF supertaurė

**2016 m. LFF supertaurė** – LFF supertaurės rungtynės, pirmosios oficialios 2016 m. Lietuvos futbolo sezono rungtynės. Taurę per pratęsimą laimėjo „Žalgiris“.

Naudingiausiu rungtynių žaidėjų pripažintas Vytautas Lukša („Žalgiris“).

## Komandos

## Rungtynės

## Šaltiniai

## Nuorodos
* List of Lithuanian SuperCup Winners (Almis.sritis.lt)
FK Ukmergės Žalgiris

**Ukmergės „Kooperatininkas“** – buvęs Lietuvos futbolo klubas iš Ukmergės.

## Istorija

Įkurtas po II pasaulinio karo kaip Ukmergės „Žalgiris“. 1946–1947 m. jis buvo vienas pajėgiausių II grupėje, po to 4 sezonus rungtyniavo I grupėje. Tuo metu Ukmergėje dar buvo Spartakas Ukmergė ir Kurpius Ukmergė komandos, žaidusios zonos pirmenybėse. 1960 m. viduryje „Žalgirio“ komanda pervadinta „Kooperatininku“.

## Sezonai

## Šaltiniai
2011 m. LFF supertaurė

**2011 m. LFF supertaurė** – LFF supertaurės trofėjus, paskutinis 2011 m. Lietuvos futbolo sezono trofėjus.

Taurė be kovos įteikta „Ekrano“ komandai, 2011 m. laimėjusiai ir A lygos čempionatą, ir LFF taurę.

## Šaltiniai
2022–2023 m. I. liga žen

**2022–2023 m. I. liga žen** arba **2022–2023 m. moterų Pirma lyga** – 2022–2023 m. sezono aukščiausias moterų Čekijos futbolo lygos divizionas. 

Čempionatą organizuoja Čekijos futbolo federacija. Čempionės patenka į UEFA moterų čempionų lygos turnyrą.

## Formatas

Vyksta pagal formatą ruduo–pavasaris. Prasideda rudenį ir baigiasi pavasarį.

Pirmame etape varžosi visos aštuonios komandos, o vėliau, po dviejų ratų, lyga skeliama pusiau. Pirmos keturios ekipos kovoja dėl apdovanojimų, o silpnųjų grupėje vyksta kova dėl išlikimo lygoje.

## Dalyvės

### Pokyčiai lygoje

## Turnyrinė padėtis
### I etapas
* Pirmame etape kovojo aštuonios komandos. Po keturiolikos turų lyga buvo skeliama pusiau.

### Galutinė lentelė
* Stipriųjų grupėje vyko kova dėl čempionių titulo. Slavia Praha futbolininkės tapo čempionėmis.
* Silpnųjų grupėje vyko kova dėl išlikimo. Dukla Praha po sezono buvo perkeltos į žemesnį divizioną.

## Rezultatyviausios žaidėjos

## Taip pat skaitykite
* I. liga žen

## Šaltiniai

## Nuorodos
* Oficiali svetainė 
* SOCCERWAY
* RSSSF duomenų bazė
Ernest Černiavskij

**Ernest Černiavskij** arba **Ernestas Černiavskis** (g. 2001 m. kovo 16 d.) – Lietuvos futbolininkas, vartininkas. 

## Karjera
Futbolą pradėjo žaisti gimtojo miesto Vilniaus futbolo mokykloje. Nuo 2015 m. atstovavo FM Vilnius jaunių pirmenybėse. 

### Vilniaus Vytis
2018 m. spalio 7 d. debiutavo Pirmos lygos rungtynėse prieš Žalgiris B. „Vyčiai“ pirmavo rezultatu 4-1, o po keitimo 80 min. į aikštę žengė Ernestas Černiavskis. Netrukus rezultatas tapo 5-1. Rungtynės baigėsi triuškinančia „vyčių“ pergale.

### BFA
2021 m. sezone atstovavo BFA. 2021 m. balandžio 7 d. debiutavo Antros lygos rungtynėse atstovaudamas BFA B ekipai. Susitikimas su Kauno Žalgiris C baigėsi rezultatyviomis lygiosiomis 2-2.

2021 m. gegužės 29 d. debiutavo Pirmos lygos rungtynėse atstovaudamas pagrindinei komandai. Susitikimas su Klaipėdos „Neptūnu“ triuškinančia vilniečių pergale 3-0.

### Transinvest
Nuo 2023 m. rungtyniavo Vilniaus rajono „Transinvest“ klube. 2023 m. sezone klubas rungtyniavo Pirmoje lygoje.

2022 m. kovo 18 d. debiutavo klube Pirmos lygos rungtynėse prieš „Jonavos“ klubą. Vilniaus rajono atstovai nugalėjo varžovus rezultatu 2-1.

2024 m. birželio 19 d. vietoje traumą gavusio Serhijaus Melašenkos A lygoje debiutavo Ernestas Černiavskis. Transinvest nugalėjo panevėžiečius rezultatu 3-0, aplenkė juos turnyrinėje lentelėje ir pakilo į devintą vietą.

### FK Ataka
2026 m. kovo mėn. prisijungė prie FK Ataka, kuris debiutavo Antros lygos B divizione.

## Statistika
; A lygos statistika

Spalvų reikšmės: 
: Ekipa žaidė A lygoje;
: Ekipa žaidė Pirmoje lygoje;
: Ekipa žaidė Antroje lygoje;

## Pasiekimai
; su FK Transinvest
:  **[[Lietuvos futbolo taurė 2023 m.|2023 m. LFF taurės laimėtojas]]**

## Išnašos

## Nuorodos
* alyga.lt svetainė
* SOCCERWAY
* Transfermarket
* lietuvosfutbolas.lt
* Globalsportsarchive
Umbrasas

; Umbrasas
* Gitenis Umbrasas (g. 1961 m.) – dailininkas;
* Steponas Umbrasas (1878–1925) – kunigas, visuomenės veikėjas;
* Vytautas Umbrasas (g. 1957 m.) – politikas, visuomenės veikėjas.

; Umbrasienė
* Gema Umbrasienė (1958–2024) – Lietuvos ir Panevėžio miesto savivaldybės politinė bei visuomenės veikėja.

Pavardė *Umbrãsas, Ùmbrasas* labiausiai paplitusi šiaurės rytų Aukštaitijoje (Molėtai, Salakas, Alanta, Rimšė, Utena). Kaip ir pavardės Ambrasas, Ambrazas kilusi iš pravoslaviško krikšto vardo *Ambraziejus* = ,  <  „priklausantis prie nemirtingųjų; dieviškas“,  „dievų gėrimas, nektaras“.

## Šaltiniai